|  |  |  |  |  |
| --- | --- | --- | --- | --- |
|  | | Mi a teendő súlyos ipari baleset esetén? |  | |
| KAZINCBARCIKA  LAKOSSÁGI TÁJÉKOZTATÓ KIADVÁNYA | | | | |
|  | | | | |
| **A KIADVÁNY AZ ÖN TÁJÉKOZTATÁSÁT SZOLGÁLJA:** | | | | |
| * **a környezetében működő veszélyeses anyagokkal foglalkozó üzemekről, vagy a küszöb érték alatti üzemekről** * **a veszélyes tevékenységekről és a lehetséges súlyos balesetekről,** * **a bekövetkezett súlyos baleset elleni védekezés szabályairól.** | | | | |
| Készült:  **Kazincbarcika Polgármesteri Hivatal**  **a B-A-Z Megyei Katasztrófavédelmi Igazgatóság**  **Kazincbarcikai Katasztrófavédelmi Kirendeltség**  megbízásából  **2024.** | | | | |
|  | TÁJÉKOZTATÓ  A SÚLYOS IPARI BALESETEK ELLENI VÉDEKEZÉSRŐL  A megelőzés és a védekezés közös érdekünk! | | |

**A VESZÉLYEK**

A gazdaságban jelen lévő veszélyes anyagok tárolása, feldolgozása, felhasználása magában

hordja a súlyos ipari balesetek kialakulásának kockázatát. Szerencsére ilyen súlyos ipari balesetek ritkán fordulnak elő.

**MEGELŐZÉS + TÁJÉKOZTATÁS = BIZTONSÁG**

Az uniós normákat (Seveso III. Irányelv) rögzítő veszélyes anyagokkal kapcsolatos súlyos ipari balesetek elleni védekezésről szóló katasztrófavédelmi törvény a súlyos ipari balesetek megelőzését és a balesetek káros következményeinek csökkentését célzó intézkedéseket vezetett be hazánkban. A törvény a KATASZTRÓFAVÉDELEM feladatává tette a súlyos ipari balesetek elleni védekezéshez kapcsolódó állami feladatok irányítását és azok ellátásának biztosítását. A katasztrófavédelmi törvény az ipari üzemek vezetői kötelességévé teszi az üzemben jelenlevő veszélyes anyagokkal kapcsolatos kockázatok felmérését, a reálisan feltételezhető súlyos ipari balesetek bekövetkeztekor jelentkező hatások meghatározását,a lakosság és a környezet védelmének érdekében a szükséges üzemi megelőző intézkedések megtételét. Ezen információt a veszélyes üzem BIZTONSÁGI JELENTÉSE tartalmazza. A veszélyes üzem biztonsági jelentése NYILVÁNOS, a helyi polgármesteri

hivatalban mindenki számára hozzáférhető.

**FONTOS KÖVETELMÉNY, hogy az üzemeltető köteles minden tőle elvárhatót megtenni a súlyos ipari balesetek megelőzésére, és a kialakult balesetek üzemen belüli hatásainak mérséklésére.**

Egy bekövetkező váratlan esemény kezelésére a település polgármestere - a hivatásos katasztrófavédelem helyi szervével együttműködve – KÜLSŐ VÉDELMI TERVET készít, amely meghatározza a lakosság, az anyagi javak és a környezet védelmével kapcsolatos feladatokat, a végrehajtásukkal összefüggő feltételeket, erőket és eszközöket. Közös érdekünk, hogy Ön megismerje a környezetében jelenlévő veszélyforrásokat, a mentőerőkkel együtt tudjon működni saját és környezete biztonsága érdekében.

Ezért a katasztrófavédelmi törvény a felső küszöbértékű veszélyes üzem elhelyezkedése szerinti település polgármestere részére feladatul írta elő jelen LAKOSSÁGI TÁJÉ-KOZTATÓ KIADVÁNY kiadását.

**ÁLTALÁNOS TUDNIVALÓK**

Veszélyes anyagokkal kapcsolatos baleset esetén SZIRÉNA riasztja a lakosságot.

Amikor a jelzést meghallja:

− munkahelyén vezetője intézkedései alapján cselekedjen;

− ha az utcán közlekedik, a lehető legrövidebb úton menjen haza (ha csak a hatóságtól erre vonatkozóan hangosbemondón keresztül, vagy más módon ellentétes utasítást nem kap)

**Ha otthonában tartózkodik a következők szerint cselekedjen!**

|  |  |
| --- | --- |
|  | MIT KELL TENNI,  HA SÚLYOS IPARI BALESET TÖRTÉNIK? |

**A HELYES MAGATARTÁSI SZABÁLYOK**

|  |  |  |  |  |
| --- | --- | --- | --- | --- |
|  | A baleset bekövetkeztéről szirénajel tájékoztatja. |  |  | Menjen a legmagasabban fekvő, a veszélytől ellentétes oldalon lévő helyiségbe! |
|  | Keressen védelmet otthonában vagy más megfelelő helyen! |  |  | Kapcsolja be a rádiót és a televíziót, hallgassa a közleményeket! |
|  | Csukja be az ajtókat és az ablakokat! |  |  | Ne dohányozzon, kapcsolja ki a gáztűzhelyt és a nyílt lánggal üzemelő készülékeket! |
|  | Kapcsolja ki a szellőző és klímarendszert! |  |  | Szellőztessen miután a szirénajel a helyzetet veszélytelennek nyilvánította! |

**A SZIRÉNAJELEK**

**RIASZTÁS – 120 másodperces folyamatos emelkedő és mélyülő szirénahang**

|  |  |
| --- | --- |
|  | **Jelentése: VESZÉLY!**  120 másodpercig tartó, váltakozó hangmagasságú, folyamatos szirénahang jelzi a közvetlen veszélyt.  Ekkor el kell hagyni az utcákat, a közterületeket és menedéket kell keresni. |

**VESZÉLY ELMÚLT – 2 x 30 másodperces folyamatos állandó hang, közte   
30 másodperces szünettel**

|  |  |
| --- | --- |
|  | **Jelentése: A VESZÉLY ELMÚLT!**  2 x 30 másodpercig tartó, egyenletes hangmagasságú szirénahang, a jelzések közötti 30 másodperces szünettel, amely jelzi a veszély elmúltát. |

A fenti sziréna jelek nem tájékoztatnak a veszély típusáról, a szükséges ellenintézkedésekről, a védekezésre vonatkozó részletes információkról, ezért kiegészítő utasításokat, a rádióból, televízióból és a MoLaRi lakossági riasztó-tájékoztató eszközein keresztül kaphat.

További felvilágosítás az Internetről vagy a katasztrófavédelem honlapjáról [www.katasztrofavedelem.hu](http://www.katasztrofavedelem.hu). szerezhető be.

|  |  |
| --- | --- |
|  | TÁJÉKOZTATÓ  A TELEPÜLÉST VESZÉLYEZTETŐ FELSŐ KÜSZÖBÉRTÉKŰ ÜZEMRŐL ÉS A LEHETSÉGES SÚLYOS IPARI BALESETEKRŐL |

**A VESZÉLYES ÜZEM(EK) ADATAI**

|  |  |
| --- | --- |
|  | **BorsodChem Zrt.**  **3700 Kazincbarcika, Bolyai tér 1.**  A **BorsodChem Zrt.** a 219/2011. (X.20.) kormányrendelet alapján felső küszöbértékű  Liktor Dénes  Director EHS  Tel: 48/511-155  liktor.denes@borsodchem.eu  . |

|  |  |
| --- | --- |
|  | **Framochem Kft.**  **3700 Kazincbarcika, Bolyai tér 1.**  A **Framochem Kft.** a 219/2011. (X.20.) kormányrendelet alapján felső küszöbértékű  Tóth Árpád  Biztonságtechnikai vezető  Tel:48/512-747  a.toth@framochem.hu  . |

|  |  |
| --- | --- |
|  | **BC-KC Formalin Kft.**  **3700 Kazincbarcika, Bolyai tér 1.**  A BC-KC Formalin Kft. a 219/2011. (X.20.) korm.rendelet alapján felső küszöbértékű  Kovács Dóra  EHSQ vezető  Tel: 48/511-481  dora.kovacs@borsodchem.eu |
|  | **Linde Gáz Magyarország Zrt. I.telephely**  **3700 Kazincbarcika, Bolyai tér 1.**  A **Linde Gáz Magyarország Zrt.** a 219/2011. (X.20.) korm.rendelet alapján felső küszöbértékű  Parti Csaba  Biztonságtechnikai vezető  Tel: +36-95-588-100  csaba.parti@hu.linde-gaz.com    . |

**A VESZÉLYES TEVÉKENYSÉGEK ÉS JELENLÉVŐ VESZÉLYES ANYAGOK**

|  |
| --- |
| A városunk térségében működő vegyi üzemeket (BC Zrt., Framochem Kft.., Linde Gáz Zrt.,BC-KC Formalin Kft.,) a hatóság -figyelembevéve a SEVESO-s irányelveket- felsőküszöbös üzemekként tartja nyilván. Ezen gazdálkodó szervezeteknél a termelés, tárolás és szállítás során számos olyan veszélyes anyagot használnak fel, melyek a lakosságra veszélyt jelenthetnek. A biztonsági előírások betartása ellenére is előfordulhatnak ipari balesetek, melyek vegyi veszélyhelyzetet idézhetnek elő.  A **BorsodChem Zrt.** a Borsodi Vegyi Kombinát jogutódja, 1949-ben műtrágyagyártó vállalatként kezdte meg működését. A BorsodChem Európa vezető MDI, TDI és PVC alapanyag és klóralkáli termékek gyártója. Tanúsított ISO 9001 minőségbiztosítási, ISO 14001 környezetirányítási és OHSAS 18001 biztonságirányítási rendszereket működtet. A gyártási technológiai folyamataik megfelelnek az elérhető legjobb technológia követelményeinek. Környezetvédelmi tevékenységük valamennyi jogszabályi előírásnak eleget tesz.  Az üzem területén több veszélyes üzem is működik:   * Framochem Kft. (foszgén, valamint foszgén-származékok széles skálájának előállításával foglalkozik.) * Linde Gáz Zrt. (műszaki, orvosi, ipari gázok előállítása) * BC-KC Formalin Kft. (formalin gyártása) |
| **Jelenlevő veszélyes anyagok:**  **Klór -** sárgás-zöldes színű,erősen mérgező **gáz.**  **Ammónia -** jellegzetes szúrós szagú, **gáz** halmazállapotú anyag, mely maró és mérgező.  **Foszgén –** Színtelen,fojtó szagú mérgező **gáz**.  **Formalin -** színtelen, kellemetlen, csípős szagú **gáz**.  **Metanol -** Színtelen, jellegzetes szagú, mérgező **folyadék**.  **CO (szén-monoxid)–** színtelen, szagtalan, erősen mérgező **gáz**  **CO2 (szén-dioxid) -** színtelen, szagtalan **gáz**  **Cseppfolyós oxigén** |

**A BALESET LEHETSÉGES HATÁSAI ÉS AZOK ELHÁRÍTÁSA**

**Az esetleges súlyos ipari balesetek során kialakuló egészség-, esetleg környezetkárosító hatások.**

A veszélyes ipari üzem (telephely) térképi megjelenítése.



Az esetlegesen kiszabaduló veszélyes anyagok elsődlegesen légzést károsító hatást fejtenek ki, másodlagosan az anyagok maró hatása miatt a test felületén bőr irritációk és sérülések

alakulhatnak ki. Mérgező hatásuk rombolja az egészséget.

Az üzem felkészült a jelentkező üzemzavarok, vészhelyzetek elhárítására, rendelkeznek ezen

tevékenységhez szükséges felszereléssel és állománnyal. A vészelhárításban résztvevő szakemberek ismerik feladatukat, a védekezés, kárelhárítás szakszerű végrehajtását

rendszeresen gyakorolják. Az üzem területén a létesítményi tűzoltóság és üzemi orvosi

rendelő van. A súlyos balesetek minden esetben hozzá kapcsolhatók olyan meghibásodásokhoz, amelyek veszélyes anyag kibocsátáshoz vezetnek.

• Anyag kibocsátás berendezés vagy csővezeték meghibásodás miatt;

• Mérgező anyagok szabadba kerülése (foszgén, klór, sósavgáz, ammónia);

• Robbanás (reaktorok, tartályrobbanás, BLEVE);

• Nagy tüzek (jettüzek, tócsatüzek); kolonnákból, tartályokból, csővezetékekből történő kiáramlás esetén;

• Rendellenes veszélyes anyag kibocsátások (pl.: biztonsági szelep lefúvások, megsemmisítők, ártalmatlanítók működési zavarai, stb.).

A lehetséges súlyos balesetek forgatókönyvei tartalmazzák a legrosszabb eseménysorokat, melyek az üzemen kívül hatnak az emberre és a környezetre.

A vizsgálatok során – a létesítmények lakott területtől való távolsága miatt – csak a mérgező anyagok azonosíthatók olyan anyagokként, melyek kikerülése a gyártási, tárolási, töltési-lefejtési folyamat zárt rendszeréből veszélyes szituációk kialakulásához vezethet. A HAZOP felülvizsgálatok folyamán feltárt események közül a feltételezett integritás megszűnések jelentik a legsúlyosabb következményekkel járó veszélyhelyzeteket. A készülék felhasadása, szignifikáns sérülése, tömítetlenség, korróziós sérülés, törés, repedés miatt kilépő anyag tulajdonságától és az üzemi paraméterektől függően vándorló nehéz gázfelhő kialakulásával, mérgezéssel számolhatunk.

**A veszélyes üzem veszélyhelyzeti tevékenysége, és az elhárításban érintett felelős személyek, szervezetek, azok felkészültsége és felszereltsége.**

A kockázatelemzések alapján számításba vehető üzemzavarok elhárítására a vállalatnak rendelkezésére állnak a megfelelő műszaki, szervezési eszközök. A veszélyhelyzetek lokalizálását a társaság szakemberei, létesítményi tűzoltósága az eszközei segítségével el tudja végezni. Ez a tevékenység a magyarországi gyakorlatnak megfelelően elsősorban a telephely területére terjed ki. Itt az elhárítás irányítása a társaság vezetőjének feladata. A társaság védelmi terveiben – beleértve a Belső Védelmi Tervet is – számol az RST-ben meghatározott tűzoltóságok, a rendőrség, az Országos Mentőszolgálat segítségével is.

Az ipari katasztrófák káros hatásainak minimalizálása rendkívül sokrétű feladat, amely a vállalat mellett több szervezet hatékony együttműködését feltételezi. Az egymástól eltérő irányítási és információs rendszerek miatt fontos, hogy a mentési tervekben meghatározott feladatok a gyakorlatban is rendszeresen kipróbálásra kerüljenek. A BorsodChem a jogszabályokban előírt vészelhárítási gyakorlatokat eddig is szervezte, és szervezni fogja a jövőben is.

A telephelyen kívül a BorsodChem leglényegesebb feladata a lakosság egészségének, testi épségének megóvása. A legrövidebb időn belül veszélyhelyzetbe kerülők a társasághoz legközelebb lakók. A közvetlen környezet vészhelyzetben történő azonnali riasztására és tájékoztatására a társaság az I. telepi IX emeletes irodaház tetejére és a II. telepi magas raktárra hangosbeszélővel ellátott riasztó rendszert telepített. (A rendszer éles próbáját naponta elvégzik.)

A vállalat dolgozóinak feladatait tűz esetére részletesen a Tűzriadó Terv, gázömlés vagy egyéb esemény bekövetkezése esetére az Üzemvészelhárítási Szabályzat, veszélyes anyagokkal kapcsolatos súlyos balesetek esetére pedig a Belső Védelmi Terv tartalmazza.

A tervekben a vállalaton belüli teendőket bármely tűz, robbanás, üzemvész-helyzet, katasztrófahelyzet esetére szabályoztak.

A tűzriasztás rendje, a szükséges oltóberendezések típusa, mennyisége, a tüzivíz ellátás, (oltóvíz hálózatok, tartalék vízkészletek, stb.) a menekülési útvonalak, a kiürítési rend a Biztonsági Jelentésben, illetve a cég Tűzvédelmi Szabályzatában és annak mellékletében (Tűzriadó Terv) vannak meghatározva.

A társaság diszpécser központja alacsony katasztrófa kockázatú helyen van elhelyezve. A központ vészhelyzetek kezeléséhez, irányításához szükséges technikai infrastruktúrával rendelkezik:

* társasági telefonrendszer, T-Com telefonhálózat, mobiltelefonok,
* URH rádió hálózat,
* települési riasztó rendszer (BorsodChem lakótelepi és berentei sziréna),
* tűzjelző rendszerek, üzemi gázérzékelő hálózat adatai,
* üzemi gázérzékelő hálózat adatai,
* telekhatáros gázérzékelő hálózat,
* meteorológiai állomások adatai, beléptető rendszer adatai,
* beléptető rendszer adatai,
* kerítésvédelmi monitorok, üzemi kamera rendszerek
* üzemi kamera rendszerek, MoLaRi monitor.
* szünetmentes vészenergia – UPS,

A BorsodChem főfoglalkozású Létesítményi Tűzoltóságot működtet. A készenléti szolgálatot 16 fővel, egy univerzális gyorsbeavatkozó, egy nagyteljesítményű habbal oltó, egy széndioxiddal oltó és egy műszaki mentő gépjárművel látják el.

Baleset, sérülés esetén a helyszíni beavatkozást a Létesítményi Tűzoltóságon belül működő mentőszolgálat végzi. Ha további egészségügyi szakszemélyzetre van a helyszínen szükség, riasztják az egészségügyi szolgáltatót, főmunkaidőn kívül a szolgáltató ügyeletes orvosát. A területbiztosítás, rendészeti feladatok ellátása vészhelyzet esetén is a társaság Fegyveres Biztonsági Őrségének a feladata.

**AZ ÜZEMELTETŐK NYILATKOZATA A SÚLYOS BALESETEK EGELŐZÉSÉRE**

**A SÚLYOS BALESETEKBŐL ADÓDÓ VESZÉLYESSÉGI ÖVEZET**

A BorsodChem Zrt. mindent megtesz annak érdekében, hogy a tevékenységéből származó

veszélyhelyzeteket, - esetleges súlyos baleseteket - megelőzze, elkerülje. Mindazonáltal fel kell készülnie arra is, hogy ilyen események esetleg előfordulhatnak.

Előzetesen meghozott, jól átgondolt intézkedések segítségével biztosítani kell, hogy bármilyen veszélyhelyzet bekövetkezése esetén rendelkezésre álljanak azok az erőforrások, kiképzett emberek és megfelelő eszközök, amelyek segítségével - a lehetséges legkisebb áldozat árán - megvalósítható a veszélyhelyzet elhárítása, illetve megakadályozható a nemkívánatos esemény továbbterjedése.

A BorsodChem Zrt. rendelkezik főfoglalkozású saját Létesítményi Tűzoltósággal.

A Létesítményi Tűzoltóság kötelessége további segítséget hívni, ha saját erőivel nem képes a kialakult veszélyhelyzet megnyugtató kezelésére.

A Belső Védelmi Terv tartalmazza a kockázatelemzéssel azonosított legsúlyosabb veszélyhelyzeti esetek bekövetkezésekor teendő intézkedéseket.

A mentéshez, a helyzet súlyosságától függően, a BorsodChem Zrt. létesítményi tűzoltósága a

Katasztrófavédelem megfelelő egységeinek a segítségét is kérheti.

A BorsodChem Zrt. veszély-elhárítási tevékenysége alapvetően az alábbiakra alapozva működik:

- beépített érzékelő (monitoring) rendszerek,

- riasztó és kommunikációs rendszerek, veszélyelhárító eszközök

- veszély-elhárítási tervek

- riasztási terv

- Belső Védelmi Terv

- veszély-elhárítási gyakorlatok (tűzoltási és Belső Védelmi Terv gyakorlatok),

- Orvosi Rendelő üzemeltetése, elsősegély nyújtási ismeretek oktatása

|  |  |
| --- | --- |
|  | TÁJÉKOZTATÓ A TELEPÜLÉS KÜLSŐ VÉDELMI TERVÉRŐL |

**A KÜLSŐ VÉDELMI TERV RÖVID ÖSSZEFOGLALÁSA**

|  |
| --- |
| **A terv célja:**  Kazincbarcika város lakosságának és környezetének a BorsodChem Zrt., a Framochem Kft., a BC-KC Formalin Kft. és a Linde üzemeiben keletkező súlyos ipari balesetek hatásai elleni védelemhez szükséges intézkedések, módszerek, erők, eszközök meghatározása. BorsodChem Zrt.,a Framochem Kft., a BC-KC Formalin Kft. és a Linde Gáz Magyarország Zrt. a katasztrófák elleni védekezés irányításáról, szervezetéről és a veszélyes anyagokkal kapcsolatos súlyos balesetek elleni védekezésről szóló 2011. évi CXVIII. törvény (Kat.), valamint a veszélyes anyagokkal kapcsolatos súlyos balesetek elleni védekezésről szóló 219/2011. (X. 20.) Korm. rendelet 1. melléklete alapján felső küszöbértékű veszélyes üzemnek minősül.  Az üzemekből veszélyes anyagok szabadba kerülésével lehet számolni, melynek  következményeként súlyos veszélyhelyzetek is kialakulhatnak. Technológiai rendszerekből,  földfelszíni tárolókból, illetve veszélyes anyag szállítása során bekövetkező balesetek során kerülhet veszélyes anyag a szabadba. Ennek hatásaként mérgezés, tűz-és robbanásveszély alakulhat ki. A kialakult veszélyhelyzet irányítását az üzemek helyi szakemberei végzik. A veszélyhelyzet elhárítását a BorsodChem Zrt. Létesítményi Tűzoltóságának speciálisan kiképzett szakemberei korszerű technikával hajtják végre.  Az esetleges balesetek sérültjeit a BorsodChem Orvosi Rendelőjébe, illetve a B.-A.-Z. megye területén lévő egészségügyi intézményekbe szállítják.  Az üzem veszélyeztető hatásainak kezelésére a rendelet 23. § (5) bekezdése alapján Kazincbarcika város polgármestere a Borsod-Abaúj-Zemplén Megyei Katasztrófavédelmi Igazgatóság Kazincbarcikai Katasztrófavédelmi Kirendeltséggel együttműködve elkészítette a település Külső Védelmi Tervét.  **A Külső Védelmi Terv tartalmazza:**  \_ a település bemutatását,  \_ az üzemben jelenlévő veszélyes anyagokat,  \_ az üzem működési technológiáját,  \_ a balesetek elleni védekezést és a káros hatások csökkentésére irányuló tevékenységeket,  \_ a lakosságvédelmi intézkedések komplex rendszerének leírását;  \_ a megvalósulásához szükséges anyagi-technikai és pénzügyi forrásokat;  \_ az operatív beavatkozás feladatait, ezek végrehajtásának időrendjét;  \_ a lakosság és az anyagi javak védelme érdekében szükséges magatartási szabályokat.  A terv tartalmazza mindazon intézkedéseket, erőket, és eszközöket, amelyek alkalmasak a  feltárt veszélyforrások kezelésére. |

**A LAKOSSÁGVÉDELEM MÓDSZEREI**

|  |  |  |  |  |  |  |  |  |  |  |  |  |
| --- | --- | --- | --- | --- | --- | --- | --- | --- | --- | --- | --- | --- |
| **Védekezési feladatok:**  A lakosság riasztása helyi specifikus módszerei, eszközei: Kazincbarcika városban 23 db központi indítású Monitoring Lakossági Riasztó és tájékoztató (MoLaRi) eszközökön keresztül történik a lakosság riasztása. A riasztást követő végrehajtandó feladatokról szóló információkat a helyi média útján (KolorTV Képújság, Rádió 1, Rádió M) kerül ismertetésre. A lakosság elsődleges védelme az elzárkóztatás. Az elzárkóztatással kapcsolatos információkat elsősorban a fent említett médiákon keresztül a szabadban tartózkodók az elzárkóztatásra szóló felhívást a MoLaRi riasztó-tájékoztató eszközökön keresztül kaphatják meg. Úgymint: -redőnyök leeresztése, klímaberendezések leállítása,- a nyílászáró eszközök fokozott eltömítése, elszigetelése,- szigetelő csíkokkal, ragasztószalagokkal, pokróccal, vizes ruhákkal való eltakarás. A szabad területen lévő az elzárkózásra szóló felhívás hallatán kötelesek azonnal a legközelebbi fedett helyiségbe vonulni. Az otthon lévők kötelesek az úton lévőket befogadni. Az esetleges vegyi-, vagy egyéb sérülést szenvedett személy köteles jelentkezni a kijelölt orvosi segélyhelyen, hogy megfelelő orvosi ellátásban részesüljön.  **Veszélyhelyzet bekövetkezésekor:**   1. A lakosság riasztása elektronikus lakossági riasztó-tájékoztató eszközökön keresztül, a polgármester utasítására történik.   **LAKOSSÁG VESZÉLYHELYZETI RIASZTÁSA**  **RIASZTÓ ESZKÖZÖK**   |  |  | | --- | --- | | **A MoLaRi Rendszer Elektronikus szirénái** | **Pv. motorszirénák** | |  |  | | **Központi indítással, szirénajelekkel biztosítja a lakosság riasztását és azonnali élőszóbani tájékoztatását.** | **A szirénajelek leadására alkalmas, csak helyi indítással működnek** |   **Elektronikus riasztó-tájékoztató eszközök telepítési helyei:**  MoLaRi   * Építők útja 21. - Egressy B. u. 4. - Gorkij-Kacsóh Pongrác u. kereszteződés * Mátyás kir. u. 69. - Irinyi J. u. 1. - Táncsics- Bercsényi út kereszteződése * Széchenyi u. 92. - Herbolyai u. 9. – Vadrózsa u. – Bodza u. kereszteződése * Fő tér 39. – Egressy u. 45. – Völgy út 71. * Iskola u. 7. – Attila u. 8. – Kert u. – Tardonai u. kereszteződése * Szegfű u. 14. – Csákány u. 9. – Móricz Zs. tér 7. * Zrínyi I. u. 2. – Hadak útja - Illyés Gy. u. – Herbolyai Régi Telep k. * Paál László u. 2. – Mátyás király út 28.   Amennyiben elektromos eszköz a riasztásra nem használható, a településen gépjárművekre szerelt hangszóró segítségével fogják a lakosság figyelmét felkelteni.  **Elektronikus médiák**    Rádió 1 Rádió M KolorTV  Előszóban Élőszóban Képújság  **A riasztást követő magatartási szabályok:**   * Aki gépjárművel közlekedik, a gépjárművet biztonságosan állítsa le úgy, hogy az ne képezzen forgalmi akadályt! * Az épületek nyílászáróit zárják be, a szellőztető berendezéseket kapcsolják ki! * Nyílt láng használatával vagy szikraképződéssel járó tevékenységet szüntessék meg! * Figyeljék a polgármester, a katasztrófavédelem és a rendőrség hangszórós közleményeit! * Szükség esetén az országos és helyi médiák közreműködésével is tájékoztatjuk a kialakult helyzetről a lakosságot! * Készüljenek fel a lakásaik elhagyására! * A munkahelyen dolgozók illetve intézményekben tartózkodók a vezetők utasításai szerint tevékenykedjenek! * Lehetőség szerint kísérjék figyelemmel, hogy a szomszédjaik és a közelükben tartózkodók a közleményeket, felhívásokat meghallották-e!   A polgármester az üzemtől kapott tájékoztatás alapján dönt arról, hogy a lakosság védelme érdekében milyen lakosságvédelmi intézkedéseket rendel el.  Elzárkózás, kimenekítés akkor rendelhető el, ha katasztrófa esetén a környezetbe jelentősen mérgező-hatású anyag került és rövid idő áll rendelkezésre szervezett kitelepítés végrehajtására.  **Sérültek mentése:**  A sérültek elsősegélyben részesítését a mentésben résztvevők végzik, majd intézkednek a súlyosabb sérültek elhelyezésére, elszállításukat az Országos Mentőszolgálat végzi.  **Elzárkóztatás:**  Magatartási szabályok elzárkóztatás elrendelése esetén:   * Az utcán tartózkodók a legrövidebb úton menjenek haza (vagy valamelyik közeli közintézménybe). * Az otthontartózkodók a nyílászárókat csukják be, a szellőző részeket ruhával tömjék be. Légkondicionáló, egyéb szellőző berendezéseiket kapcsolják ki. * Azokat a járókelőket, akiknek nincs hová menniük, átmenetileg fogadják be. * Amíg arra engedélyt nem kapnak, otthonaikat a saját érdekükben ne hagyják el.   **Térkép a megközelítési, kimenekítési és más feladatra igénybe vehető útvonalakról**  Befogadó hely  (Dózsa György Tagiskola)  Áteresztő pont  3.  2.  1.  **Elhelyezés (kimenekítés, kitelepítés esetén):**A település kitelepítési-befogadási terve alapján történik.  Legyenek nyugodtak! A hátrahagyott értékek őrzéséről a hatóságok gondoskodnak.  **Mit kell tenni, ha elrendelik a kitelepítést?**  Ha a hatóság a lakóhely elhagyására szólít fel, kövesse az utasításokat! Mindenki eldöntheti,  hogy a kijelölt befogadó helyre vagy rokonokhoz, ismerősökhöz megy.  **Minden esetben:**  - Figyelje a külső tájékoztatást, ha lehet, a televízió és a rádió híradásait, a hangosbeszélőt!  - Ne telefonáljon, csak segélykérési céllal, mert a mentőerőknek szükségük lehet a  vonalakra!  - A kitelepítés során érvényesüljön a család együtt tartásának elve!  - Ha a veszélyhelyzet bekövetkeztekor a tanulók az iskolában, napköziben tartózkodnak,  az osztályok tanulóiért a nevelő felel. Ő viszi őket a kitelepítési gyülekező helyre, és a  befogadási helyen adja le a névsorukat!  - Készítse össze családja számára hátizsákban vagy válltáskában – hogy a keze szabadon  maradjon – a legszükségesebb személyes felszereléseket (túlélő csomag)!  -A lakásból való távozáskor zárja el a víz- és a gázvezetéket, áramtalanítson!  - Csukja be az ablakokat, az ajtókat kulccsal zárja be!  - A kályhákban, tűzhelyekben égő tüzeket oltsa el!  - A megadott gyülekezőhelyet lehetőleg gyalog közelítse meg, a kijelölt útvonalon!  - Csoportosan közlekedjenek, hogy segíthessenek egymáson!  - Ne hallgasson rémhírekre, ne terjessze azokat!  - A gyermekekre, idősekre és betegekre különösen oda kell figyelni! A gyülekezőhelyen be  kell jelenteni a mozgásképtelen betegeket, akiket a mentő egységek szállítanak el,  magukra hagyni őket nem szabad!  -Ne veszélyeztesse senki az életét a család értékeinek védelmével, mert a hátra maradt  ingatlanok, egyéb vagyontárgyak őrzését a rendőrség, polgárőrség, őrző-védő  szervezetek végzik!  Amennyiben az otthonaik elhagyása szükségessé válik, feltétlenül vigyenek magukkal.  **A csomag javasolt tartalma:**   * személyi okmányok, értéktárgyak, készpénz, betétkönyv, bankkártya, * nem romlandó élelmiszer, * személyenként legalább egy liter ivóvíz, * az évszaknak megfelelő lábbeli, felsőruházat, fehérnemű, * tisztálkodási eszközök, * rendszeresen használt gyógyszerek, gyógyászati segédeszközök, * takaró (esetleg hálózsák, gumimatrac), * ha van, hordozható rádió.   A lakásból való távozáskor kapcsolják ki, illetve zárják el a villany, víz és gázvezetékeket és oltsák el a kályhában, kazánban a tüzet.  A mozgásképtelen beteg családtagot (amennyiben nem tudják elvinni) a gyülekezési helyen be kell jelenteni, egy visszamaradó családtag felügyelete mellett meg kell várni, amíg elszállításukról a hatóság intézkedik.  Esetleges kitelepítés elrendelése esetén a hatóság **gyülekezési helyeket** jelöl ki:  A gyülekezési hely működtetésének célja a kitelepülő lakosság regisztrálása, a kitelepülők  szervezett formában történő útba indítása, tájékoztatás és orvosi felügyelet biztosítása. A  gyülekezési helyen végrehajtásra kerül a kitelepülők csoportosítása, a terület elhagyás  rendjének, szabályainak ismertetése és a tájékoztatás a befogadó helyről.  Aszfaltozott úton a kitelepítés és kimenekítés kizárólag Edelény, Sajóivánka és Tardona irányába lehetséges.  **Ellenőrző áteresztő pontok (EÁP):**  **1. sz. EÁP: 26. sz. főút Múcsony felé vezető út település bejáratánál**  **2. sz. EÁP: a település bejáratánál Tardona irányában**  **3. sz. EÁP: település bejáratánál Sajóivánka irányában**  **Lakossági riasztás és részletes tájékoztatást követően a veszélyességi övezet elhagyásának iránya a 26. sz. főút, Sajóivánka felé.** Aveszélyeztetett területet saját járművel elhagyók a 3. sz. EÁP-on jelentkeznek!  **Elzárkózás**  A lakosság helyi védelmének biztosítására sok esetben elégséges védekezési módszer a meglévő, lakásokon belüli védett helyiségek igénybevétele. A kárelhárításban résztvevő erők ilyenkor a lakosság elzárkózását rendelhetik el. Az elzárkózás rövid idejű, egy-két órás, ideiglenes jellegű lakosságvédelmi módszer  .  ***Egyéni megelőző intézkedések mérgező felhő terjedése előtt:***  Ha elegendő idő áll rendelkezésre:   * A szabadon hagyott tárgyakat (játékok, mosott ruha) és a házi állatokat vigye be a   házba!   * Figyelmeztesse a szomszédokat, bizonyosodjon meg afelől, hogy a gyerekek és a   segítségre szoruló felnőttek biztonságban vannak!   * Zárja be az üvegházat! * A legelő állatokat terelje be karámokba! * Keressen védelmet otthonában vagy más megfelelő helyen! * Menjen a legmagasabban lévő, a veszélyforrással ellenkező irányba néző szilárd   falazatú szobába!   * Kapcsolja be a rádiót/TV-t! * Csukja be az összes ajtót, ablakot (beleértve az épület bejárati ajtaját)! * Kapcsolja ki a ventillátort és a klímarendszert! * Csukja be az ablakredőnyöket, zsalukat (repülő törmelékek, tűz miatt)! * Kerülje el a huzatot, ellenőrizze a nyitott kéményeket és a szellőzőrendszert, amely   beengedheti a kinti levegőt!   * Ragassza le az ajtókat, ablakokat széles ragasztószalaggal! * Ne telefonáljon szükségtelenül! * Ha gyúlékony gázok szabadulnak ki, vagy fennáll ennek lehetősége egy baleset kapcsán, azonnal kapcsolja ki az áramot (robbanásveszély)!   ***Egyéni megelőző intézkedések a mérgező felhő terjedésekor a vegyi baleset alatt:***   * Maradjon otthon vagy olyan helyen, ahol megfelelő védelem van! * Maradjon távol az ablakoktól, mivel a robbanás helyszínét körülvevő területen az * ablakok betörhetnek, és veszélyt jelenthetnek a repülő törmelékek és üvegszilánkok! * Ne hívja a hatóságokat vagy az üzemet! * Ne gátolja az üzembe való belépést! * Ne maradjon kint, kerülje az érintkezést a mérgező felhővel, amennyire csak lehet. Ha a szabadba ki kell mennie, takarja el az arcát és a száját nedves törülközővel vagy használjon filteres védőmaszkot! * Ne kapcsolja be a szellőzést, légkondicionálót! * Keressen védelmet szilárd falazatú és néhány ablakkal és ajtóval ellátott helyiségben! * Mindig olyan helyiségben tartózkodjon, ami a földszinttől feljebb van, miután a nehéz * gázok az alsóbb helyiségekben gyűlnek össze! * Ne engedjen be kívülről levegőt! * Hallgassa a rádiót, a hangosbemondó közleményét és nézze a TV-t (helyi adókat)!   ***Egyéni megelőző intézkedések a mérgező felhő terjedését követően:***   * Várjon mindaddig, amíg a TV, a rádió vagy a szirénajel a helyzetet veszélytelennek nem nyilvánítja! * Szellőztessen ezt követően! * Kövesse a hatóságok instrukcióit (rádió, TV, nyomtatott média, internet, hangosbemondó közleménye)! * Engedje ki az állatokat a karámokból, de ne legeltesse őket a helyi friss takarmánnyal, amíg mindent nem mentesítettek! * A mérgező felhő elvonulását követően, amelyből szennyezett anyag kerülhetett ki a talajra és más helyre, ami szükséges, mentesítse! * Vegye le a cipőjét, mielőtt belép a lakásba! * Mossa le a lépcsőket, fűtőtesteket, lámpákat, stb. nedves ruhával! Mossa le az   ablakokat és az ablakpárkányt; mossa és porszívózza át a szőnyegeket!   * Zuhanyozzon minden nap, mossa a kezét, haját, szakállát! * Locsolóval mossa le a házat és a környezetét! * Ne kavarja fel a szemetet, mialatt takarít! * Ne egyen saját termesztésű gyümölcsöt és zöldséget! * Csak vákuumcsomagolású élelmiszert fogyasszon; mossa meg vagy dobja ki az * olyan ételt, ami szennyezett lehet! * Bizonyosodjon meg arról, hogy a kisgyerekek nem vehetnek szennyezett dolgokat a   szájukba (különösen kint)!  **Helyreállítás:** A baleset során keletkezett épületkárok bejelentése, nyilvántartásba vétele a polgármesteri hivatalban történik.  A lakosság védelme érdekében hozott intézkedésekért a polgármester a felelős. A polgármester irányítja helyi szinten a polgári védelmi feladatok ellátását.  **Védekezésben résztvevő szervezetek:**   * Kazincbarcika Város Önkormányzata  |  |  | | --- | --- | | **B-A-Z.M. Katasztrófavédelmi Katasztrófavédelmi Kirendeltség**  **Igazgatóság**  **Kazincbarcika**  Ügyelet: 46/502-280 Tel: 48/510-330  Legfontosabb feladatai:   * Lakosság időbeni riasztása, tájékoztatása * Veszélyhelyzeti felderítés * Lakosságvédelmi feladatok (elzárkózás, kitelepítés) tervezése, szervezése | | | Legfontosabb feladatai:   * Keletkezett tüzek felszámolása * Műszaki mentési feladatok * Bajba jutott személyek mentése   **Kazincbarcikai Hivatásos Tűzoltóság**  **Kazincbarcika**  **Ügyelet: 48/510-330, 105** | ***KAZINCBARCIKAI RENDŐRKAPITÁNYSÁG***  **Telefon: (48) 510-550, 107**  Legfontosabb feladatai:  -terület zárása, forgalomelterelés,  -mentőegységek munkájának biztosítása  -közrend fenntartása | | **Mentőszolgálat Kazincbarcika**  Tel: 48/310-600, 104  Legfontosabb feladatai:   * Elsősegélynyújtó hely telepítése * sérültek szakszerű ellátása * kijelölt kórházakba történő elszállítás   Legfontosabb feladatai:  Tájékoztatók kiadása   * veszélyes anyag jellemzői * tünetek * egészségkárosító hatás | **B-A-Z megyei Kormányhivatal Népegészségügyi Szakigazgatási Szerve**  Tel:48/512-048,48/311-238 | |

|  |  |
| --- | --- |
|  | **TOVÁBBI INFORMÁCIÓK, ELÉRHETŐSÉGEK** |

**TÁJÉKOZTATÓ SZERVEZETEK**

|  |  |
| --- | --- |
| **BM OKF** elektronikus tájékoztató rendszere:  **B.-A.-Z. Megyei Katasztrófavédelmi**  **Igazgatóság Főügyelete**  **Kazincbarcikai Katasztrófavédelmi**  **Kirendeltség**,  3700 Kazincbarcika, Szent Flórián tér 4. | [www.katasztrofavedelem.hu](http://www.katasztrofavedelem.hu)  Tel.: 46/502-970  Fax: 46/502-281  E-mail: **borsod.ugyelet@katved.gov.hu**  Honlap: www.baz.katasztrofavedelem.hu  tel: 48/510-330, fax: 510-331  e-mail: [titkarsag.kbarcika@katved.gov.hu](mailto:titkarsag.kbarcika@katved.gov.hu) |
|  |  |

**SEGÉLYHÍVÓSZÁMOK**

|  |  |  |
| --- | --- | --- |
| KÖZPONTI SEGÉLYHÍVÓ: 112 | | |
| RENDŐRSÉG: 107 | TŰZOLTÓSÁG: 105 | MENTŐK: 104 |